રેડક્રોસ જામનગર દ્વારા તાજેતરમાં રેડક્રોસ ભવનમાં વી.વી.ચેરીટેબલ ટ્રસ્ટનાં સહયોગથી આંખના કેમ્પનું આયોજન કરવામાં આવ્યું હતું. જેમાં આંખના દર્દીઓને જી.જી.હોસ્પિટલનાં આંખના નિષ્ણાત ડો.સોનલ અને ડો.અવધિ દ્વારા ચેકઅપ કરી જરૃરિયાત મુજબ દવા અને ટીપા આપવામાં આવ્યાં હતાં. તેમજ ચશ્મા-૩૫, અને અગિયાર વ્યક્તિને રાજકોટમાં રણછોડદાસજી આંખની હોસ્પિટલમાં વિનામૂલ્યે ફેકો સીસ્ટમથી ઓપરેશન કરી રાજકોટ આવવા-જવા, રહેવા-જમવાની વ્યવસ્થા પણ ફ્રીમાં કરી આપવામાં આવશે. આ કેમ્પમાં રેડક્રોસના ચેરમેન બિપીનભાઈ ઝવેરી, વાઈસ ચેરમેન નટરાજ વિઠ્ઠલાણી, ટ્રેઝરર હરેન્દ્રભાઈ ભાડલાવાળા, પ્રોજેક્ટ ચેરમેન નિરંજના વિઠ્ઠલાણી, મનહરભાઈ ઝાલા, તેમજ વી.વી.ચેરીટેબલનાં નટુભાઈ ત્રિવેદી તેમજ તેમની ટીમ ઉપસ્થિત રહી હતી.